גואה גיל

גואה גיל (באנגלית: Goa Gil; נולד בשם גילברט ליויי - Gilbert Levey; 11 באוקטובר 1951 – 26 באוקטובר 2023) היה מוזיקאי אמריקאי, תקליטן, רמיקסר ומארגן מסיבות טבע.Goa Gil Biography, Artistdirect.com הוא היה ממייסדי תנועת גואה טראנס וטראנס פסיכדלי במוזיקה האלקטרונית."In Time Out: Mumbai and Goa. Time Out Guides Ltd. London. 2011 pg. 184

 ביוגרפיה 
גילברט ליויי נולד ב-11 באוקטובר 1951 בסן רפאל, קליפורניה, ארצות הברית וגדל בסן פרנסיסקו הסמוכה. הוא היה חלק מהדור האמריקאי שהתנגד לזוועות מלחמת וייטנאם והטיף לשלום, אחווה, מין חופשי והרחבת התודעה. הוא היה שותף להיווצרות התנועה ההיפית  ומוזיקת האסיד רוק, כמו גם היה מעורב בקהילות Family Dog ובני שמפלין . כשהרגיש שהסצנה המוזיקלית של סן פרנסיסקו מתפרקת, ב-1969, הוא טס תחילה לאמסטרדם ואחר כך להודו והתיישב בגואה. בגואה הוא חבר לנזירי הסאדהו, שהם נזירים הינדואיסטים או בודהיסטים החיים חיי פרישות, נזירים אלה נודדים, חיים מהיער ומתכסים באפר. עד מהרה, גיל עצמו הפך לסאדהו , תחת הגורו, מהאנט נירמלננד סרסווטי.
שמאל|ממוזער|305 פיקסלים|גואה גיל בסרט ההיפי האחרון עומד ב-2001
במהלך שנות ה-80 המוקדמות, היפים רבים מגואה הוקסמו ממוזיקה אלקטרונית כמו קרפטוורק. גיל וחבריו רכשו ציוד הגברה ותקלוט בשוק פשפשים והתחילו לתקלט ולנגן מוזיקה חיה, במשך כל הלילות לאור הירח והימים, בחופי גואה. השילוב של מסיבות ריקודים ומוזיקת דאנס אלקטרונית באוויר הפתוח עם גוונים מיסטיים ורוחניים מזרחיים בא להגדיר את האסתטיקה של תנועת הטראנס פסיכדלי. עבור גיל, הריקוד היה סוג של מדיטציה פעילה והשימוש במוזיקת טראנס היה דרך "להגדיר מחדש את הטקס השבטי העתיק במאה ה-21".Michael Gosney. Radio-V interview with mangalanand Gil , Beam Magazine, accessed Nov 16, 2010. במהלך שנות ה-90 התפשטה תנועת גואה טראנס באמצעות תרמילאים מרחבי העולם שהשתתפו במסיבות בהודו.

גיל התראיין לסרט התיעודי Last Hippie Standing משנת 2001 שחקר את סצנה הטראנס פסיכדלי בגואה.

בינואר 2006, גיל דיג'יי ערך במשך שלושה ימים ולילות את מסיבת הסיום של סימפוזיון ה-LSD שנמשך שלושה ימים בבזל, שווייץ, שהתקיים לכבוד יום הולדתו ה-100 של ממציא ה-LSD אלברט הופמן שהיה נוכח באירוע ואף נשא דברים.

ב-30 ביוני 2018 גואה גיל הופיע בישראל, בהופעתו הוא ניגן ותקלט ברציפות לאורך כל האירוע, שנמשך משעה 10 בבוקר ועד השעה 10 בלילה.

גואה גיל היה נשוי לאריאן (Ariane MacAvoy). ביחד הם הקימו את להקת "נוממוס". ב-26 באוקטובר 2023, גיל נפטר מסרטן מסוג, לימפומה מפושטת של תאי B, בגיל 72.

 מוזיקה 
מערכות הדיג'יי של גואה גיל שמשו אותו ככלי נגינה לכל דבר, כחלק מהרכב או כחלק ממופעי היחיד שלו. מופעי הדיג'יי של גואה גיל התאפיינו בעיקר באורכם היוצא דופן, לעיתים הם נמשכו מעל 24 שעות. מבחר רצועות ה-DJ כללו כל סוג של מוזיקת גואה טרנס וטראנס פסיכדלי. נעשה שימוש גם בכלי מוזיקת אמביינט האלקטרוניים. גואה גיל השתמש בתחילה בקלטות מסוג קומפקט דיסק כאמצעי השמעה ולאחר מכן, בקלטות אודיו דיגיטליות, אותן ניתן להשמיע בווקמן.

 דיסקוגרפיה 
 אלבומי DJ Mix 

 אלבומים 
 1990: Possessed (KK Records)
 1992: Insane (KK Records)
 1995: Silicon Civilisation (KK Records)
 1996: Best Of… Compilation (KK Records)
 1998: Kode IV @ Burning Man (Ceiba Records)

 סינגלים 
 1989: Kode IV (White Label)
 1991: Scratch Attack (KK Records)
 1991: Insane (KK Records)
 1991: Final Demonic Madness Cut (KK Records)
 1991: DJ Only Remixes (KK Records)
 1994: Faust (KK Records)
 1994: Dissolve (KK Records)
 1995: Near To The Divine (KK Records)
 1991: Cyber Baba 2000 (KK Records)

 אלבומים במסגרת הרכב Nommos 
הרכב Nommos כלל את גואה גיל ואשתו אריאן (Ariane MacAvoy).

 2004: Digitaria (Avatar Records)
 2006: Primal Meltdown (Avatar Records)

 קישורים חיצוניים 





 הערות שוליים 

קטגוריה:אמני מוזיקה אלקטרונית
קטגוריה:יוצרי מוזיקת טראנס
קטגוריה:הרכבי טראנס
קטגוריה:רמיקסרים
קטגוריה:מוזיקה פסיכדלית
קטגוריה:אמריקאים שנולדו ב-1951
קטגוריה:אמריקאים שנפטרו ב-2023